Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos priimtos bendrosios pozicijos dėl Europos parlamento ir Tarybos sprendimo dėl Europos bendrijos 7-osios bendrosios mokslinių tyrimų, technologijų plėtros ir demonstravimo veiklos programos (2007–2013 m.) /* KOM/2006/0548 galutinis - COD 2005/0043 */





[pic] | EUROPOS BENDRIJŲ KOMISIJA | Briuselis, 26.9.2006 KOM(2006) 548 galutinis 2005/0043 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos priimtos bendrosios pozicijos dėl Europos Parlamento ir Tarybos sprendimo dėl Europos bendrijos 7-osios bendrosios mokslinių tyrimų, technologijų plėtros ir demonstravimo veiklos programos (2007–2013 m.) 2005/0043 (COD) KOMISIJOS KOMUNIKATASEUROPOS PARLAMENTUIpagal EB sutarties 251 straipsnio 2 dalies antrą pastraipądėl Tarybos priimtos bendrosios pozicijos dėl Europos Parlamento ir Tarybos sprendimo dėl Europos bendrijos 7-osios bendrosios mokslinių tyrimų, technologijų plėtros ir demonstravimo veiklos programos (2007–2013 m.) 1. PAGRINDINIAI FAKTAI Pasiūlymas Europos Parlamentui ir Tarybai pateiktas (dokumentas COM (2005) 119, galutinis – 2005/0043/(COD) ir 2005/0044 (CNS)): | 2005 m. balandžio 13 d. | Europos regionų komiteto nuomonė pateikta: | 2005 m. lapkričio 16 d. | Europos ekonomikos ir socialinių reikalų komiteto nuomonė pateikta: | 2005 m. gruodžio 14 d. | Europos Parlamento nuomonė pateikta (pirmasis svarstymas): | 2006 m. birželio 15 d. | Iš dalies pakeistas pasiūlymas Europos Parlamentui ir Tarybai pateiktas: | 2006 m. birželio 28 d. | Bendroji pozicija priimta: | 2006 m. rugsėjo 25 d. | 2. Komisijos nuomonė dėl bendrosios pozicijos Pagal EB sutarties 251 straipsnį šiame komunikate pateikiama Komisijos nuomonė dėl Tarybos priimtos bendrosios pozicijos dėl 7-osios bendrosios mokslinių tyrimų, technologijų plėtros ir demonstravimo veiklos programos. Bendroji pozicija buvo priimta kvalifikuota balsų dauguma 2006 m. rugsėjo 25 d. po to, kai 2006 m. liepos 24 d. buvo pasiektas politinis susitarimas. 2006 m. liepos 24 d. taip pat buvo pasiektas politinis susitarimas dėl Euratomo bendrosios programos. Iš esmės bendrojoje pozicijoje buvo išlaikyta Komisijos pasiūlytos Bendrosios programos struktūra ir turinys, ir apskritai bendroji pozicija daugeliu atžvilgiu sutampa su Europos Parlamento nuomone. Taryba įtraukė daugelį per pirmąjį svarstymą (2006 m. birželio 15 d.) Europos Parlamento nuomonėje priimtų ir Komisijos iš dalies pakeistame pasiūlyme pateiktų pakeitimų[1]. 3. Pastabos dėl bendrosios pozicijos Komisija mano, kad bendroji pozicija yra geras pagrindas tolesnėms deryboms dėl Bendrosios programos, siekiant susitarimo per antrąjį svarstymą. Dėl biudžeto : Taryba (ir Europos Parlamentas) pritarė visai 50 521 mln. EUR sumai, kurią Komisija pasiūlė savo iš dalies pakeistame pasiūlyme[2], po to, kai 2006 m. gegužės 17 d. buvo pasiektas Europos Parlamento, Tarybos ir Komisijos tarpinstitucinis susitarimas dėl biudžetinės drausmės ir patikimo finansų valdymo [3]. Dėl biudžeto paskirstymo : bendroji pozicija iš esmės atitinka Komisijos iš dalies pakeistą pasiūlymą ir Parlamento nuomonę, išskyrus: - „Bendradarbiavimo“ programos atžvilgiu: - finansavimas padidintas penkioms teminėms sritims : „Sveikata“, „Nanomokslai, nanotechnologijos, medžiagos ir naujos gamybos technologijos“, „Energetika“, „Aplinka“ bei šiek tiek padidinta suma teminei sričiai „Socialiniai bei ekonomikos ir humanitariniai mokslai“; - finansavimas sumažintas „Saugumo ir kosminės erdvės“ teminei sričiai, - „Pajėgumų“ programos atžvilgiu: - finansavimas pastebimai sumažintas „Mokslinių tyrimų infrastruktūrai“ ir sumažintas „Mokslui visuomenėje“; - padidintas finansavimas „MVĮ skirtiems moksliniams tyrimams“ ir „Mokslinių tyrimų potencialui“ bei šiek tiek padidintas finansavimas „Tarptautinio bendradarbiavimo veiklai“. Nors siūlomos veiklos rūšys yra tvirtai susietos su pasiūlytu biudžetu, sumažintas biudžetas „Infrastruktūros" ir „Saugumo ir kosminės erdvės“ teminėms sritims gali sutrukdyti visiškai įgyvendinti bendrojoje pozicijoje siūlomas veiklos rūšis. Dėl programos struktūros : bendrojoje pozicijoje išlieka įvairūs Komisijos pasiūlyti programos elementai, taip pat ir teminių sričių akcentavimas bei programos lankstumas atsižvelgiant į tai, kad programa bus įgyvendinama septynerius metus. Komisija sutinka, kad „Nuoseklus mokslinių tyrimų politikos plėtojimas“ turėtų sudaryti atskirą „Pajėgumų“ programos dalį. Tačiau, palaikydama Parlamento nuomonę, Taryba išskaidė „Saugumo ir kosminės erdvės“ teminę sritį į dvi atskiras temines sritis, todėl teminių sričių dabar siūloma dešimt. Komisija mano, kad palikus šias dvi temines sritis sujungtas būtų galima užtikrinti nemažą lankstumą ir sąveiką. Dėl mokslinių tyrimų turinio : didelė dalis Parlamento pasiūlytų ir Komisijos iš dalies pakeistame pasiūlyme priimtų pakeitimų buvo perkelti į bendrąją poziciją. Savo iš dalies pakeistame pasiūlyme Komisija aiškiai pasakė, jog dėl biudžeto sumažinimo Komisija į pasiūlymą neįtraukė pakeitimų, kurie išplėstų teminių sričių apimtį ir atitinkamai pareikalautų daugiau išteklių. Komisija mano, jog bendrojoje pozicijoje į tai iš esmės atsižvelgta. Tačiau šio principo neatitinka MVĮ skirtos „Apdovanojimų už išradimus schemos“ įtraukimas į „Pajėgumų“ programą, nes Komisija mano, kad biudžetas turėtų būti skirtas išimtinai projektų finansavimui. Komisija pritaria teksto apie MVĮ sukonkretinimui ir siūlo teminėms sritims numatyti konkrečias priemones, įskaitant kiekybinę ir kokybinę analizę. Tai, Komisijos nuomone, būtų veiksmingiau, nei nustatyti dirbtinius tikslus, su kuriais Komisija nesutiko iš dalies pakeistame pasiūlyme. Problematiškiausi klausimai Parlamentui buvo Bendros technologijų iniciatyvos bei programos „Idėjos“ ir „Žmonės“. - Bendros technologijų iniciatyvos: bendrojoje pozicijoje yra pakeisti Bendrų technologijų iniciatyvų nustatymo kriterijai. - Idėjos: pateikti reikalingi paaiškinimai dėl Mokslo tarybos kadencijos, kadencijos atnaujinimo ir vaidmens, vadybos ir personalo reikalų; taip pat numatyta 2010 m. atlikti nepriklausomą Europos mokslinių tyrimų tarybos struktūros ir mechanizmų peržiūrą, kuri bus pateikta Parlamentui ir Tarybai. - Žmonės: pakeitimuose nurodoma, kaip ši programa susijusi su kitomis Bendrosios programos dalimis bei kitomis Bendrijos programomis, papildoma, paaiškinant šios Bendrosios programos dalies tarptautinį aspektą, pabrėžiama, jog bus sukurtos tinkamos mokslo darbuotojų darbo sąlygos ir nurodoma bendrojo finansavimo tvarka. Galiausiai paramos naujai mokslinių tyrimų infrastruktūrai kriterijai tapo išsamesni, pripažįstama regioninių aspektų svarba jos formavime. Su kamieninėmis ląstelėmis susiję moksliniai tyrimai : Komisija savo iš dalies pakeistame pasiūlyme, remdamasi Parlamento pakeitimu, sutiko įtraukti straipsnį dėl sričių, kurios nefinansuojamos pagal 7-ąją bendrąją programą. Taryba taip pat įtraukė šį straipsnį į savo bendrąją poziciją, o Komisija dar kartą nurodė, kokios praktikos bus laikomasi (žr. priedą). 4. IšVADA Komisija mano, kad 2006 m. rugsėjo 25 d. kvalifikuota balsų dauguma priimta bendroji pozicija daugeliu aspektų atitinka Europos Parlamento ir Komisijos pasiūlymus. Joje atsižvelgta į Europos Parlamento per pirmąjį svarstymą padarytus pakeitimus, kuriuos Komisija įtraukė į savo iš dalies pakeistą pasiūlymą. Todėl Komisija remia bendrąją poziciją. PRIEDAS Europos Komisija siūlo priimant sprendimus dėl ES finansavimo skyrimo žmogaus embrioninių kamieninių ląstelių moksliniams tyrimams 7-ojoje bendrojoje programoje laikytis tų pačių etikos principų kaip ir 6-ojoje bendrojoje programoje. Europos Komisija siūlo toliau laikytis minėtų etikos principų, nes kaip parodė patirtis, jie leido atsakingai pažvelgti į daug žadančią mokslo sritį. Minėti etikos principai pasiteisino įgyvendinant mokslinių tyrimų programą, kurioje dalyvavo mokslininkai iš įvairių šalių, turinčių skirtingą įstatyminę bazę. 1. Sprendime dėl 7-osios bendrosios programos aiškiai numatoma, jog Bendrijos finansavimas nebus skiriamas trims mokslinių tyrimų sritims: 2. mokslinių tyrimų veiklai, skirtai žmonių klonavimui reprodukcijos tikslais; 3. mokslinių tyrimų veiklai, kuria siekiama pakeisti žmogaus genetinį paveldą, dėl ko šie pakeitimai gali tapti paveldimi; 4. mokslinių tyrimų veiklai, kuria siekiama kurti žmogaus embrionus tik mokslinių tyrimų arba kamieninių ląstelių gavimo tikslais, įskaitant somatinių ląstelių branduolių perkėlimą. 5. Nebus finansuojama jokia visose valstybėse narėse uždrausta veikla. Veikla nefinansuojama valstybėje narėje, kurioje tokia veikla yra uždrausta. 6. Sprendimas dėl 7BP ir nuostatos dėl žmogaus embrioninių kamieninių ląstelių mokslinių tyrimų finansavimo etikos principų nėra valstybėse narėse tokiems tyrimams taikomų įstatymų arba etikos principų subjektyvus įvertinimas. 7. Kviesdama teikti paraiškas Europos Komisija tuo neragina naudoti žmogaus embrionines kamienines ląsteles. Mokslininkai sprendžia, jeigu to reikia, ar jų tikslams pasiekti reikalingos žmogaus, tiek suaugusio, tiek embriono, kamieninės ląstelės. Praktikoje, didžioji Bendrijos kamieninių ląstelių moksliniams tyrimams numatytų lėšų dalis skiriama suaugusiųjų kamieninių ląstelių panaudojimui. Nėra priežasties, kodėl dėl to reikėtų iš esmės pakeisti 7BP. 8. Kiekvienas projektas, kuriame siūloma panaudoti žmogaus embrionines kamienines ląsteles, privalo gauti teigiamą mokslinį įvertinimą, kurį atlieka nepriklausomi mokslo ekspertai, įvertindami, ar būtina tokias kamienines ląsteles naudoti mokslo tikslams. 9. Tuomet paraiškų, kurios gauna teigiamą mokslinį įvertinimą, atžvilgiu Europos Komisija organizuoja griežtą etikos patikrinimą. Atliekant šį etikos patikrinimą atsižvelgiama į ES pagrindinių teisių chartijoje ir atitinkamose tarptautinėse konvencijose, pvz., 1997 m. balandžio 4 d. Ovjede pasirašytoje Europos Tarybos žmogaus teisių ir biomedicinos konvencijoje ir jos papildomuose protokoluose ir UNESCO priimtoje Visuotinėje žmogaus genomo ir žmogaus teisių deklaracijoje išdėstytus principus. Atliekant etikos patikrinimą taip pat įvertinama, ar paraiškose laikomasi valstybių, kuriose bus atliekami moksliniai tyrimai, norminių aktų. 10. Ypatingais atvejais etikos patikrinimą galima atlikti projekto įgyvendinimo metu. 11. Dėl kiekvieno projekto, kuriame siūloma naudoti žmogaus embrionines kamienines ląsteles, prieš pradedant jį vykdyti, privalu gauti atitinkamo nacionalinio arba vietos etikos komiteto patvirtinimą. Reikia laikytis visų nacionalinių norminių aktų ir procedūrų, įskaitant tokiais klausimais kaip tėvų sutikimas, finansinių paskatų nebuvimas ir kt. Bus tikrinama, ar projekte yra nurodytos licencijavimo ir kontrolės priemonės, kurių imsis valstybės narės, kurioje bus atliekami moksliniai tyrimai, kompetentingos institucijos. 12. Paraiška, kuri gauna teigiamą mokslinį įvertinimą, ir etikos požiūriu yra apsvarstyta nacionaliniu ar vietos ir europiniu lygiu, bus pateikta patvirtinimui kiekvienu atskiru atveju valstybėms narėms, kurios sprendimą priims reguliavimo komitete. Nefinansuojami valstybių narių pritarimo negavę projektai, kuriuose numatyta naudoti žmogaus embrionines kamienines ląsteles. 13. Europos Komisija toliau sieks, kad Bendrijos finansuojamų kamieninių ląstelių mokslinių tyrimų rezultatus gautų visi mokslininkai, kad tie rezultatai galiausiai taptų naudingi ligoniams visose šalyse. 14. Europos Komisija rems veiksmus ir iniciatyvas, kurie prisideda prie žmogaus embrioninių kamieninių ląstelių mokslinių tyrimų koordinavimo ir racionalizavimo atsakingai laikantis etikos principų. Visų pirma, Komisija rems Europos žmogaus embrioninių kamieninių ląstelių linijų registro sukūrimą. Skyrus paramą tokiam registrui bus galima užtikrinti egzistuojančių žmogaus embrioninių kamieninių ląstelių stebėseną Europoje, mokslininkai galės tinkamiau jas panaudoti bei pavyks išvengti atvejų, kai be reikalo kuriamos naujos kamieninių ląstelių linijos. 15. Europos Komisija toliau laikysis dabartinės savo praktikos ir neteiks reguliavimo komitetui projektų paraiškų, kuriose numatyta mokslinė veikla, naikinanti žmogaus embrionus kamieninėms ląstelėms gauti. Nors šis mokslinių tyrimų etapas nebus finansuojamas, Bendrija galės finansuoti paskesnius mokslinių tyrimų etapus, kuriuose naudojamos žmogaus embrioninės kamieninės ląstelės. [1] COM (2006) 364 galutinis, 2006 6 28. [2] COM (2005) 119 galutinis(2), 2006 5 24. [3] OL C 139, 2006 6 14, p.1.